ธ.โลกคาดศก.อินโดนีเซียขยายตัว 5.2% ปีนี้ รับยอดส่งออกฟื้นตัว
ธ.โลกคาดศก.อินโดนีเซียขยายตัว 5.2% ปีนี้ รับยอดส่งออกฟื้นตัว
16 มิ.ย. 2560

ธนาคารโลก หรือเวิลด์แบงก์ คาดการณ์ว่า เศรษฐกิจอินโดนีเซียจะขยายตัว 5.2% ในปีนี้ เนื่องจากการใช้จ่ายของรัฐบาลและการส่งออกเริ่มฟื้นตัวขึ้น
นายโรดริโก เอ. ชาเวส ผู้อำนวยการธนาคารโลกฝ่ายกิจการอินโดนีเซีย กล่าวว่า ปัจจัยพื้นฐานทางเศรษฐกิจของอินโดนีเซียเริ่มฟื้นตัวดีขึ้น โดยได้แรงหนุนจากภาวะการลงทุนทั่วโลกที่แข็งแกร่ง ซึ่งช่วยให้เศรษฐกิจอินโดนีเซียมีการขยายตัวที่รวดเร็วขึ้น
ส่วนในปีหน้านั้น นายชาเวสคาดการณ์ว่า เศรษฐกิจอินโดนีเซียจะขยายตัว 5.3%
“ปัจจัยพื้นฐานทางเศรษฐกิจของอินโดนีเซียเริ่มฟื้นตัวขึ้น ซึ่งเป็นเหตุผลให้เราเชื่อว่าเศรษฐกิจของประเทศจะมีการขับเคลื่อนไปในทิศทางที่ดี” ชาเวสกล่าว
นอกจากนี้ ธนาคารโลกคาดการณ์ว่า การอุปโภคบริโภคภายในประเทศจะปรับตัวสูงขึ้น ขณะที่อัตราเงินเฟ้อจะเคลื่อนไหวที่ระดับปานกลาง และคาดว่าสกุลเงินรูเปียห์จะมีเสถียรภาพ ส่วนการลงทุนในอินโดนีเซียคาดว่าจะดีดตัวขึ้น หลังจากราคาสินค้าโภคภัณฑ์ฟื้นตัวขึ้น